**Бигэргэтэбин:\_\_\_\_\_\_\_\_\_\_**

Тэрийэр хамыыһыйа бэрэссэдээтэлэ

Птицын И.П.

**Сөбүлэһэбин:\_\_\_\_\_\_\_\_\_\_\_**

Культура уонна духуобунай сайдыы управлениетын начальнига

Холмогоров С.М.

**60-нус төгүлүн ыытыллар**

**« В.К.Степанов аатынан Культура уонна спорт эстафетата»**

**фестиваль**

**Б А Л А Һ Ы А Н Н Ь А Т А**

2016 сылга улуус киэн туттар хамсааһына, Культура уонна спорт эстафетата төрүттэммитэ үбүлүөйдээх 60 сылын туолар. Онон быйылгы эстафета **„Көлүөнэлэри ситимниир, норуоту түмэр Эстафетаҕа эҕэрдэ!“** диэн девизтээх ыытыллар. Республикаҕа ханна да суох нэһилиэнньэни барытын хамсатар, түмэр бу эстафета - биһиги улуус культурабыт сайдыытыгар сүдү укулааппыт, уһулуччу ситиһиибит буолар.

60 сыл устата олохсуйбут үтүө үгэһи ыһыктыбакка, суолталаах диэн өйдөөн, эстафетаны тутан кэлбиппит бүтүн улууспут киэн туттуута, үйэлэргэ умнуллубат история. Онон бу тэрээһин сүрүн сыалынан-соругунан Эстафета киэҥ далааһыннаах, элбэх кыттааччыылаах, өрө көтөҕүллүүлээх ыытылларын ситиһии буолар.

**Эстафета сыала-соруга:**

- 60 сыл устата Эстафета иитэр-үөрэтэр суолтатын дириҥник өйдөөн, идеологическай өйү-санааны иҥэрэр, патриотическай тыыны уһугуннарар, чөл олоҕу түстүүр үтүө үгэс буоларын үүнэр көлүөнэҕэ сырдатыы.

- Культура уонна спорт эстафетата 60-с төгүлүн нэһилиэнньэ бары араҥатын хабан киэҥник ыытылларын ситиһии

* Хас биирдии нэһилиэк олохтооҕо сааһыттан тутулуга суох көхтөөхтүк, тэрээһиннээхтик кыттыытыгар болҕомтону ууруу.

**Эстафета көрүҥнэрэ:**

1. Уус-уран самодеятельность
2. Уус-уран оҥоһуктар быыстапкалара
3. Спортивнай күрэхтэһиилэр
4. Оһуохай
5. 60 сылы уруйдуур сырдатар информационнай стендэ.
6. «Эстафета – көлүөнэлэр духуобунай алтыһыылара» – фотоальбом
7. Муус оҥоһуктар – Россияҕа киинэ сылыгар ананар
8. Нэһилиэк историятын кэпсиир 10 мүн. кинохроника

**Уус-уран самодеятельность**

Эстафета девиһигэр эппиэттиир 1 чаас 30 мүн. дириҥ ис хоһоонноох уус-уран самодеятельноһы көҥүл туруоруу. (театрализованнай дьүһүйүү, академконцерт, шоу программа уо.д.а. буолуон сөп).

Кэнсиэргэ булгуччулаах ирдэбилинэн киирэллэр:

* Хор – 2 ырыа

И.М.Сосин тыл. П.Федоров мел. «Культура эстафетата», манна 50 саастарыгар диэри кытталлар. 2-с ырыа көҥүл, хорга кыттааччы сааһа хааччахтаммат. Хору I,II –с бөлөхтөргө 4 куоласка, III бөлөххө 3 куоласка араараргыт ирдэнэр.

* В.Ноев “Сааскы вальс” музыкатыгар – 3 көлүөнэ үҥкүүлүүр (эдэр, орто саастаах уонна аҕа саастаах көлүөнэ) Үҥкүүнү туруоруу көҥүл. (Постановка танца) Музыка оҥоһуллан түҥэтиллиэҕэ
* „Эҕэрдэ үҥкүүтэ“ – биир ирдэбилинэн. туруоруллар үҥкүү (саас хааччахтаммат). Эрдэ видеоҕа уһуллан түҥэтиллиэҕэ. Музыкальнай киэргэтии бэриллэр.
* „Музыка барыбытыгар“ бырайыагынан музыкальнай инструменна оонньооһун (баян, скрипка, пианино, балалайка, флейта, кырыымпа уо.д.а. ) ансаамбылынан толоруу биһирэнэр.
* Фольклор көрүҥнэрэ (сахалыы төрүт үгэскэ олоҕурбут ньымаҕа болҕомто уураҕыт)
* Уус-уран ааҕыы
* Эстафета урукку сылларыгар, ССРС кэминээҕи бириэмэлэргэ киэҥник биһирэммит араас норуоттар үҥкүүлэрэ (сольнай, дуэтнай, ансаамбылынан толоруу буолуон сөп)
* Эр дьон вокальнай ансаамбыла
* Дьахталлар вокальнай ансаамбыллара
* Сценка

Дьүүллүүр сүбэ сыаналыыр критерийдэрэ:

* Толоруу маастарыстыбата
* Сценическэй көстүүмнэр
* Сценическэй культура
* Кэнсиэри туруоруу режиссурата
* Сценография
* Жанр арааһа

Программаҕа киирбит нүөмэрдэр барыта сыаналаналлар. Дьүүллүүр сүбэҕэ кэнсиэр программата, сценарийа, видеота туттарыллар.

**Эстафета 60 сылыгар анаммыт уус-уран быыстапка**

Үбүлүөйнэй сылынан уус-уран быыстапкаҕа кыттааччылар саастара хааччахтаммат. Саха национальнай көрүҥнэригэр болҕомтону күүһүрдүү үлэтэ салҕанар. Үбүлүөйдээх эстафетаны сырдатар үлэлэр биһирэнэллэр.

Кыбытыы, сиинньэлээн тигиигэ, сахалыы төрүт быысапка, кыбытан оҕуруонан, туостан үлэлэр, таҥас кырадаһыннарыттан мозаика, ат симэҕэ, тимир, мас, муос, ювелирнай оҥоһуктарга үлэ салгыы ыытыллар. СР, улуус таһымнаах норуот маастардара саҥа үлэлэринэн туһунан хоско айар быыстапка тэрийиэхтэрин сөп. Урукку үлэлэри туруорбаккыт, сыаналамматтар. Быыстапкаҕа кыттааччы 5-тэн итэҕэһэ суох үлэлээх эрэ буоллаҕына кыттар бырааптаах.

Макраме, сап араас көрүҥнэриттэн баайыы, өрүү, бэлэм быысапка үлэлэрэ уонна маскарааттар, сценаҕа, бырааһынньыкка кэтиллэр таҥастар туруоруллубаттар.

**Дьүүллүүр сүбэ сыанабылын критерийдэрэ:**

* Быыстапка ис хоһоонун арыйыы
* Оҥоһуктар маастарыстыбаларын, хаачыстыбатын таһыма
* Жанр арааһа учуоттанар

**Спортивнай күрэхтэһиилэр**

**1.** **Дуобат** (64 харахтаах). Хамаанда састааба: 2 эр киґи, 1 дьахтар.

**2. Саахымат**. Хамаанда састааба: 2 эр киґи, 1 дьахтар.

**3.** **Волейбол**. 1 уонна 2 б£л£хх£ дьахталлар хамаандалара, 3 б£л£хх£ эр дьон уонна дьахталлар хамаандалара. Хамаанда састааба 8 киґи.

**4.** **Салгын саатынан ытыы.** Хамаанда састааба: 1 эр киґи, 1 дьахтар. 10 м. туран 10 ытыы (мишень № 8). Кыттааччылар бэйэлэрин сааларынан, буулдьаларынан ыталлар. (оптическай прицеллаах сааттан ураты барыта көҥүллэнэр).

**5. Остуол тенниһэ.** Хамаанда састааба: 2 эр киһи, 1 дьахтар.

**6.** **Мас-рестлинг.** Хамаанда састааба:4 эр киһи: 60 кг., 70 кг., 80 кг., 80 кг үөһээ. 3 дьахтар: 55 кг., 65 кг., 65 кг. үөһээ ыйааһыннарга көҥүл суох.

**7. Хапсаҕай**. 4 эр киһи: 62 кг., 70 кг., 80 кг., 80 кг үөһээ ыйааһыннарга көҥүл суох.

**8.** **Фитнесс-аэробика.** Хамаанда састааба 6-8 киһи.

**9. Баскетбол (эр дьон).** Күрэхтэһии 1 уонна 2 бөлөхтөргэ ыытыллар. Хамаанда састааба 7 киһи.

**10.** **Хабылык, хаамыска**. Хамаанда састааба: 1 эр киһи, 1 дьахтар.

**11**. **Гиревой спорт.** (Абсолютнай күрэх)Хамаанда састааба 2 киһи: 1 эр киһи, 1 дьахтар. Эр дьон уһун циклга күрэхтэһэллэр, гиирэ ыйааһына 24 кг., дьахталлар рывокка, гиирэ ыйааһына 16 кг. 10 мүн.

**Кытталлар:**

- Спорт көрүҥнэригэр кыттааччы сааһа 1998 с.т. уонна онтон үөһээ саастаах буолуохтаах. Студеннар нэһилиэктэриттэн кытталлара көҥүллэнэр. Спортсмен биир эрэ нэһилиэктэн кыттара көҥүллэнэр.

**Кыайыылааҕы быһаарыы уонна спортивнай күрэхтэһиилэргэ ирдэбиллэр:**

* Дуобат, саахымат, хабылык, хаамыска, ытыы көрүҥнэригэр хас биирдии кыттааччы кыайыы иһин 1 (биир) очко, тэҥҥэһии 0,5 очко, хотторуу иһин 0 (ньуул) ылар.
* Мас-рестлинг, хапсаҕай, остуол тенниһэ, гиирэ спорда көрүҥнэригэр хас биирдии кыттааччы кыайыы иһин 1 (биир) очко, хотторуу иһин 0 (ньуул) ылар.
* Волейболга эр дьоҥҥо уонна дьахталларга кыайбыкка 3 (үс) очко, хотторбукка 1 (биир) очко.
* Фитнесс-аэробикаҕа кыайбыкка 3 (үс) очко, хотторбукка 1 (биир) очко, кыттыбатахха 0 (ньуул) очко***.***
* Баскетболга кыайбыкка 3 (үс) очко, хотторбукка 1 (биир).

Хамаанданан түмүк уопсай очко элбэҕинэн быһаарыллар. Кэлбит күҥҥэ мандаатнай хамыыһыйаҕа туттарыллар:

- Нэһилиэк баһылыга уонна быраас илии баттааһыннаах сайаапка;

- Хас көрүҥ аайы техническэй сайаапкалар;

- Күрэхтэһээччилэр паспордара эбэтэр үлэ киниискэтэ ирдэнэр.

Сайаапкаҕа нэһилиэк баһылыга уонна быраас илии баттааһына, бэчээт хайаан да ирдэнэр.

***Хамаандалар бары биир формалаах буолаллара хайаан да ирдэнэр!***

**Оһуокай**

Биһиги улууспутугар оһуокайы сөргүтүү үлэтэ былааннаахтык салгыы ыытыллар. Быйылгы эстафетаҕа оһуокайы 2 көлүөнэ таһаарар. Эдэр дьон 18-35 диэри саастаахтарга Мэҥэлии оһуокай. 35-тэн үөһэ саастаахтарга көҥүл. Бириэмэлэрэ 20 мүн. итэҕэһэ суох буолуохтаах.

**Сыаналааһын критерийдэрэ:**

* Этэр тылын чуолкай иһиллиитэ, култуурата;
* Оһуохай тылын этээччи туттан-хаптан сылдьыыта, таҥаһа-саба, куолаһын кэрэтэ-чуора;
* Түһүлгэ киэҥэ, элбэх дьону хабааһын

**Нэһилиэккэ Культура уонна спорт эстафетатын сырдатар информационнай стендэ**

60 сыл устата ыытыллыбыт эстафета нэһилиэккэ уус-уран самодеятельность, уус-уран оҥоһуктарга (спортивнай ситиһиилэр) киллэрбит кылаатын учуоттан, бастакы эстафета кыттыылаахтарын, бу сыллар усталарыгар ситиһиилэри, эстафета хаамыытын сырдатыы ирдэнэр. Бу стендэ нэһилиэнньэҕэ анаан сылы эргиччи турарын хааччыйаҕыт. Үүнэр көлүөнэҕэ, бар дьон көрүүтүгэр таһаарыы - бу хайысха сүрүн сыалынан буолар.

Стендэ соруктара:

* Общественнай хамсааһыны үйэтитии
* Бастакы тэрийээччилэргэ, кыттааччыларга сүгүрүйүү
* Үүнэр көлүөнэни патриотическай тыыҥҥа иитии

**Сыаналааһын критерийдэрэ:**

* Стендэ ис хоһоонун баайа
* Дизайн
* Хаачыстыбата

**«Эстафета – көлүөнэлэр духуобунай алтыһыылара» – фотоальбом**

* Урукку сылларга рапорт-альбом ирдэнэр этэ. Кэнники сылларга республика таһымнаах фестиваллар ыытыллар буоллулар. Онно отчуот быһыытынан фотоальбом ирдэнэр. Бу балаһыанньаҕа олоҕуран уонна фондовай матырыйаалы хаҥатыыга анаан 60 сыл устата ыытыллыбыт эстафетаны сырдатар сыаллаах хаартысканан альбому хас биирдии нэһилиэк туттарар. (А-3, 15-20 стр.) Титульнай лиискэ нэһилиэккит аатын ыйаҕыт. Нэһилиэк, гербэлээх, гимннээх, былаахтаах буоллаҕына киллэрэҕит. 2 экземплярынан таһаараҕыт. Биир экземпляр культура управлениетыгар ИМК фондаҕа специалиһыгар туттарыллар.

**Муус оҥоһуктар**

Мууһунан кыһан оҥоруу аан дойдуга биһирэбили ылан киэҥник тарҕанан эрэрин учуоттаан муус дойдуга олорорбут быһыытынан салгыы сайыннарар сыаллаах эстафета биир көрүҥүн быһыытынан салгыы киирдэ. Сэтинньи 12 күнүгэр Майаҕа Ураһалаах алааска кииннэнэн ыытыллан, түмүк тахсыбыта. Муус оҥоһуктары нэһилиэк хамаандаларын идэтийбит дьон анал критерийдэринэн сыаналаатылар. Балаһыанньа оҥоһуллан түҥэтиллибитэ.

Муус оҥоһуктар сүрүн сыаллара-соруктара:

* Бу көрүҥҥэ үлэлэһэр олохтоох нэһилиэнньэ дьонун киэн эйгэҕэ таһаарыы, бу эйгэҕэ сысталларын ситиһии
* Муустан кыһан оҥорууга саҥа саҕалааччылары көҕүлээһин
* Кыһыҥҥы эйгэҕэ архитектура уонна дизайн өттүгэр турар миэстэтигэр, көрөөччү сылдьыытыгар усулуобуйаны тэрийии
* Кыттаачылар бэйэ бэйэлириттэн үөрэнэллэригэр, уопут атастаһалларыгар болҕомто ууруу

**Фитнес туһунан**

Фитнескэ күрэхтэһии Эстафета саҕаланыан иннинэ 3 бөлөҕүнэн олунньу ыйга анал программанан Майаҕа кииннэнэн ыытыллыаҕа. Түмүгү таһаарыыга идэтийбит судейскай коллегия үлэлиэҕэ. Ол иннинэ практическай семинардар ыытыллыахтара, балаһыанньата эрдэ түҥэтиллиэҕэ. Туһааннаах очколар спортивнай күрэхтэһиилэр боротокуолларыгар киирэн биэриэҕэ.

**Нэһилиэк историятын кэпсиир 10 мүн. кинохроника**

Уус-уран самодеятельность кэнсиэрин иннигэр, дьон мунньустубутун кэннэ кэлбит уонна олохтоох нэһилиэктэр бэйэлэрин нэһилиэктэрин историятын туһунан 10 мүн. документальнай киинэ көрдөрөллөр. Манна хаартыскалар туһыныллаллара көҥүллэнэр. Бу хайысха Россияҕа киинэ сылыгар ананар. Итиэннэ Саха сирэ төрүттэммитэ 100, Мэҥэ-Хаҥалас улууһа тэриллибитэ 90 сылларын көрсө бэлэмнэнии үлэни саҕалааһын уонна аудиовизуальнай нэһилиэстибэ (тыыннааҕынан көстөр нэһилиэстибэ) үлэтин былааныгар киирбитинэн ирдэбилгэ турда. Сүрүн соругунан историяны үөрэтии, үйэтитии буолар. Киинэлэр улуустааҕы кыраайы үөрэтэр музейга аудиовизуальнай отделга туттарыллаллар. Бу көрүҥ дьүүллүүр сүбэ сыанабылыгар киирбэт.

**Тэрээһин үлэ:**

* Суолга куттал суох буолуутун инниттэн нэһилиэк баһылыктарын болҕомтолоругар: Эстафета кыттыылаахтарын автобуһунан таһыы ирдэнэрин учуоттуургутугар. Автобустар оҥоһуллубут графигынан тыырыллыахтара
* Оскуола оҕолоро культурнай тэрээһиннэргэ кыттыбаттар. Үбүлүөйдээх эстафетаны учуоттаан биллэр-көстөр биир дойдулаахтаргытын кытыннарыы көҥүллэнэр. Ол эрэн кинилэр нүөмэрдэрэ сыаналаммат, уопсай тэрээһини киэргэтии, сэргэхситии эрэ быһыытынан барыаҕа.
* Видеонан уһулуу булгуччулаах – 2 экз. 1 экз. Культура управлениетыгар ИМК фондаҕа специалиһыгар туттарыллар.
* Кэлии-барыы ороскуота, транспорынан хааччыйыы – МТ дьаһалталара быһаараллар
* Билиэттэн киирбит харчыны көрсөр нэһилиэк культурнай киинэ 100 % ылар. Билиэт олохтоох дьаһалтанан быһаарыллар.
* Кэлбит ыалдьыттары көрсүү, итии чэйинэн хааччыйыы, күрэхтэһии буолар миэстэтин бэлэмнээһин үгэс курдук олохтоохтор тэрийэллэр.

Нэһилиэктэр икки ардыларыгар барыы графига 3 бөлөҕүнэн олохтоох дьаһалта баһылыктарын, солбуйааччыларын жеребьевкаларын нөҥүө сааһыланыа. Эстафетаны 2015 сыл кыайыылаах нэһилиэктэрэ саҕалыыллар.

**Быһаарыы:** 60-с Эстафета хас биирдии көрүҥүн аайы, киинэттэн уратыларга сыана туруоҕа.

Бааллар тэҥнэһэр түгэннэригэр уус-уран самодеятельноска үрдүк баалы ылбыт нэһилиэк кыайыылаах тахсар.

Дьүүллүүр сүбэ быһаарыыта бүтэһиктээх.

**Наҕараадалааһын**

Бөлөхтөрүнэн 3 бастакы миэстэлэри ылбыт нэһилиэктэргэ Дьокуускай куоракка үгэс буолбут Мэнэ-Ханалас күннэригэр улуус дьаһалтатын грамоталара, дипломнара, анал кубоктар, харчынан бириэмийэлэр туттарыллыахтара.